V zmysle Plánu uvoľňovania opatrení v sociálnych službách v súvislosti s ochorením COVID-19 vydaného MPSVaR SR Centrum sociálnych služieb AMETYST v Tovarnom vydáva s účinnosťou od 01.06.2021 tento

 **dodatok č. 1 k Harmonogramu návštev**

# Priebeh návštevy v exteriéri

* Každá návšteva sa pri vstupe do zariadenia musí preukázať negatívnym Ag – testom, nie starším ako 48 hod. alebo PCR testom 72 hod. pokiaľ nemá potvrdenie o kompletnom zaočkovaní alebo o prekonaní COVID-19 podľa platných výnimiek. V prípade, že návšteva nemá vo výnimočných prípadoch možnosť si zabezpečiť test, poskytovateľ SS na požiadanie AG test vykoná.

# Priebeh návštevy v interiéri

* Vstup do priestorov je možný len s prekrytými hornými dýchacími cestami (podľa aktuálneho usmernenia FFP2) počas celej doby návštevy.
* Pri vstupe do priestorov si návštevník oblečie jednorazový plášť a použije dezinfekčný prípravok na ruky a odmera sa mu telesná teplota
* Návštevník vyplní čestné prehlásenie o tom, že nie je chorý a nebol v kontakte s pozitívnou osobou. Podpisom v knihe návštev potvrdí, že bol poučený o bezpečnosti a dodržiavaní protiepidemiologických opatrení.
* Návštevník sa preukáže negatívnym PCR nie starším ako 72 hod. alebo antigénovým testom nie starším ako 48 hodín. V prípade ak ho nemá, zariadenie zrealizuje testovanie všetkých návštevníkov antigénovými testami pred uskutočnením samotnej návštevy aj v prípade prekonaného ochorenia.
* Návštevník musí dodržiavať 2 m odstup od navštevovanej osoby. Pri prípadnej návšteve na izbe prijímateľa ak izbu obývajú 2 prijímatelia, poskytovateľ zabezpečí izoláciu od inej osoby mimo navštevovanej osoby.
* Opatrovateľka poverená realizáciou návštevy kontroluje dodržiavanie pokynov poskytovateľa, určených pri realizácii návštevy. V prípade, že návštevník odmieta dodržiavať nastavené hygienické opatrenia, má poskytovateľ možnosť návštevu prerušiť.
* Počas návštevy bude izba vybavená germicídnym žiaričom.
* Po každej návšteve budú vykonané hygienicko-epidemiologické opatrenia, ako je dezinfekcia priestorov, všetkých dotykových plôch, rúk.

**Na izbách prijímateľov návštevy nie sú dovolené, len s výnimkou prijímateľov v paliatívnej starostlivosti a v situáciách, ktoré neznesú odklad, prípadne u úplne imobilného PSS.** Zotrvanie návštevy bude prispôsobené zdravotnému stavu všetkých dotknutých osôb tak, aby bola zachovaná ochrana zdravia všetkých dotknutých osôb.

**Návštevy upozorňujeme, aby prijímateľom počas návštevy nepodávali domácu stravu, potraviny a nápoje. V prípade, že chcete svojmu príbuznému priniesť potraviny a nápoje, je potrebné, aby boli tieto v originálnom obale, nakoľko sa následne dezinfikujú.**

# Individuálne vychádzky PSS

V  prípade vychádzok PSS mimo zariadenia sa bude postupovať podľa platného Pandemického plánu SR a odporúčaní MPSVaR , berúc na vedomie, že v súčasnosti nie je dôvod na vytváranie individuálnych prísnejších opatrení ako sú aktuálne platné.

Vychádzky s **doprovodom** od 9:00 hod. – 11:00 hod.

  od 13:00 hod. – 14:30 hod.

Vychádzky **bez doprovodu** (samostatní klienti a klienti, rozlišujúci riziká pohybu po cestnej komunikácii za dodržiavania aktuálne platných hygienicko-epidemiologických opatrení)

 od 7:30 hod. – 15:00 hod.

Organizované vychádzky prijímateľov s doprovodom budú realizovať sociálni pracovníci, ISR a bez doprovodu službukonajúca sestra s tým, že údaje o vychádzke sa zaznamenajú do denného hlásenia, kde sa uvedie – meno, priezvisko, dátum, čas a miesto odchodu, resp. čas návratu PSS. V prípade dovolenky  či viacdennej návštevy u príbuzných, spojenej s prenocovaním prijímateľa mimo zariadenia, pôjde po návrate prijímateľ do karantény a po 5 dňoch mu bude robený výterový AG test.

V Tovarnom, dňa 31.05.2021